CELEX: 22005D0049
Language: sl
Date: 2005-04-29 00:00:00
Title: Sklep Skupnega odbora EGP št. 49/2005 z dne 29. aprila 2005 o spremembi Priloge I (Veterinarske in fitosanitarne zadeve) k Sporazumu EGP

15.9.2005   
            
            
               SL
            
            
               Uradni list Evropske unije
            
            
               L 239/18
            
         
      SKLEP SKUPNEGA ODBORA EGP št. 49/2005
   z dne 29. aprila 2005
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 43/2005 z dne 11. marca 2005 (1).
            
         
               (2)
            
            
               Uredbo (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (2), je treba vključiti v Sporazum.
            
         
               (3)
            
            
               Direktivo 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz, ki spreminja Odločbo Sveta 90/424/EGS in razveljavlja Direktivo Sveta 92/117/EGS (3), je treba vključiti v Sporazum.
            
         
               (4)
            
            
               Ta sklep se ne uporablja za Islandijo in Lihtenštajn —
            
         SKLENIL:
   Člen 1
   Del 7.1 poglavja I Priloge I k Sporazumu se spremeni:
   
               1.
            
            
               Za točko 8 (Direktiva Sveta 92/117/EGS) se vstavita naslednji točki:
               
                           „8a.
                        
                        
                           
                              32003 L 0099: Direktiva 2003/99/ES Evropskega parlamenta in Sveta z dne 17. novembra 2003 o spremljanju zoonoz in povzročiteljev zoonoz, ki spreminja Odločbo Sveta 90/424/EGS in razveljavlja Direktivo Sveta 92/117/EGS (UL L 325, 12.12.2003, str. 31).
                        
                     
                           8b.
                        
                        
                           
                              32003 R 2160: Uredba (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (OJ L 325, 12.12.2003, str. 1).
                           Za namen tega sporazuma veljajo določbe te uredbe z naslednjo prilagoditvijo:
                           Beseda‚‚Norveška‘ se doda v členu 9(3) za besedo ‚Finska‘.“
                        
                     
         
               2.
            
            
               Besedilo točke 8 (Direktiva Sveta 92/117/EGS) se črta.
            
         Člen 2
   Besedilo Uredbe (ES) št. 2160/2003 in Direktive 2003/99/ES v norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 30. aprila 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 29. aprila 2005
      
         
            Za Skupni odbor EGP
         
         
            Predsednik
         
         RichardWRIGHT
         
      
   
   
      (1)  UL L 198, 28.7.2005, str. 45.
   
      (2)  UL L 325, 12.12.2003, str. 1.
   
      (3)  UL L 325, 12.12.2003, str. 31.
   
      (4)  Navedena ni nobena ustavna zahteva.